pythainlp/thai-wiki-dataset-v4 huggingface dataset:
ศศินันท์ ธรรมนิฐินันท์

ศศินันท์ ธรรมนิฐินันท์ (เกิด 16 เมษายน พ.ศ. 2532) ชื่อเล่น แจม เป็นทนายความและนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรกรุงเทพมหานคร สังกัดพรรคประชาชน
ประวัติ.
ศศินันท์สำเร็จการศึกษาบัญชีบัณฑิต มหาวิทยาลัยมหิดล โดยได้รับเกียรตินิยมอันดับ 1, นิติศาสตร์บัณฑิต มหาวิทยาลัยสุโขทัยธรรมาธิราช, และประกาศนียบัตรบัณฑิต กฎหมายมหาชน มหาวิทยาลัยธรรมศาสตร์
นอกจากนี้เธอยังสอบไล่เนติบัณฑิต จากเนติบัณฑิตยสภา รุ่นที่ 66 และสอบได้ใบอนุญาตว่าความรุ่นที่ 39 อีกด้วย
การทำงาน.
ทนายความ.
เธอเป็นทนายความประจำศูนย์ทนายความเพื่อสิทธิมนุษยชน (Thai Lawyers for Human Rights: TLHR) โดยเริ่มทำงานหลังจากการรัฐประหารในปี พ.ศ. 2557
นอกจากนี้ ศศินันท์เป็นหนึ่งในผู้ผลักดันในการเรียกร้องให้ทนายความหญิงมีสิทธิสวมกางเกงว่าความในศาลกับสมาคมนักกฎหมายสิทธิมนุษยชนและนิติฮับ โดยตลอดระยะเวลา 1-2 ปี เธอสวมกางเกงว่าความในศาลมาตลอด ซึ่งเดิมระเบียบข้อบังคับการแต่งกายของทนายความนั้น ให้ทนายความหญิงต้องสวมกระโปรงเพียงอย่างเดียว แม้จะมีศาลในหลายแห่งจะอนุโลมให้ทนายความหญิงสวมกางเกงว่าความ แต่ก็มีศาลอีกหลายแห่งที่ยังคงธรรมเนียมและข้อปฏิบัติเดิม ทำให้ยังมีความลำบากอยู่
ดนตรี.
ศศินันท์มีความสนใจในด้านดนตรี โดยเฉพาะกีตาร์โปร่งและอูคูเลเล่ เธอเคยร้องเพลงคัพเวอร์ลงยูทูปของตัวเองมาก่อน และยังเคยเข้าร่วมการประกวด ทรู อะคาเดมี่ แฟนเทเชีย ซีซั่นที่ 8 แต่ไม่ได้เข้ารอบ
การเมือง.
ศศินันท์มีความสนใจทางด้านการเมืองตั้งแต่ยุครัฐบาลของอดีตนายกรัฐมนตรี ทักษิณ ชินวัตร และได้สนใจยิ่งขึ้นในยุคก่อตั้ง พรรคอนาคตใหม่ และ พรรคก้าวไกล โดยเธอประสงค์จะขับเคลื่อนนโยบายแม่และเด็ก อาทิเช่น นโยบายห้องให้นมบุตร และเพิ่มเติมด้านสิทธิลาคลอด เป็นต้น และเนื่องจากเธอเป็นอดีตนักกิจกรรมทางการเมือง และทนายสิทธิมนุษยชนที่ทำคดีการเมืองมาก่อน เธอจึงสนใจนโยบายเกี่ยวกับสิทธิในกระบวนการยุติธรรมและสิทธิมนุษยชนอีกด้วย
ศศินันท์เริ่มต้นงานทางการเมือง ด้วยการลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคก้าวไกล และได้รับเลือกตั้งเป็นสมัยแรก โดยศศินันท์ ได้เป็นหนึ่งในผู้แถลงนโยบายการเมืองของพรรคก้าวไกล ซึ่งเป็นการเปิดตัวนโยบายครั้งแรกของพรรคก้าวไกล โดยศศินันท์ได้แถลงนโยบายเกี่ยวกับ "สิทธิมนุษยชน" ทั้งเรื่องของสิทธิลาคลอด สิทธิการเลือกตั้งของพระ ตำรวจหญิง สิทธิของคนพิการ และสิทธิของผู้มีความหลากหลายทางเพศ
ต่อมาได้ดำรงตำแหน่งรองประธานคณะกรรมาธิการ คนที่หนึ่ง ในกรรมาธิการการกฎหมาย การยุติธรรมและสิทธิมนุษยชน และยังคงได้นั่งในคณะกรรมาธิการวิสามัญที่สำคัญๆ เช่น คณะกรรมาธิการวิสามัญพิจารณางบประมาณ ปี 2567-2568 รวมถึงดำรงตำแหน่งโฆษกประจำคณะกรรมาธิการวิสามัญเพื่อพิจารณาศึกษาแนวทางนิรโทษกรรมด้วย
นอกจากนี้ศศินันท์ก็เป็นหนึ่งคณะกรรมการพิเศษเพื่อสอบสวนวินัยพรรค สืบเนื่องจากมีสมาชิกในพรรคร้องเรียนมาว่า ถูก สส.พรรคก้าวไกลในขณะนั้น 2 คนล่วงละเมิดทางเพศ ต่อมามติของพรรคได้ตัดสินขับ สส.ทั้งสองออกจากพรรค
สมาชิกสภาผู้แทนราษฎร.
ศศินันท์ ธรรมนิฐินันท์ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
แฮงก์ จอห์นสัน

เฮนรี แคลวิน จอห์นสัน จูเนียร์ (เกิด 2 ตุลาคม พ.ศ. 2497) เป็นทนายความและนักการเมืองชาวอเมริกันจากพรรคเดโมแครต เขาดำรงตำแหน่งเป็นสมาชิกสภาผู้แทนราษฎรรัฐจอร์เจีย เขต 4 ตั้งแต่ พ.ศ. 2550 ซึ่งเขตเลือกตั้งดังกล่าวมีศูนย์กลางอยู่บริเวณทางทิศตะวันออกของชานเมืองแอตแลนตา จอห์นสันเป็นหนึ่งในสามของนักการเมืองในรัฐสภาสหรัฐที่นับถือศาสนาพุทธ ส่วนอีกสองคนคือ เมซี ฮิโรโนะ อดีตวุฒิสมาชิก และคอลลีน ฮานาบูซะ อดีตสมาชิกสภาผู้แทนราษฎร ซึ่งสองคนหลังนี้มีเชื้อสายญี่ปุ่นจากรัฐฮาวาย
ประวัติ.
จอห์นสันเกิดและเติบโตที่วอชิงตัน ดี.ซี. สหรัฐ บิดาของเขาทำงานอยู่ในกรมราชทัณฑ์ในตำแหน่งผู้อำนวยการฝ่ายจำแนกประเภทและทัณฑ์บน ในขณะนั้นถือว่าบิดาเป็นชาวอเมริกันเชื้อสายแอฟริกันที่มีตำแหน่งสูงสุดในกรม
จอห์นสันสำเร็จการศึกษาศิลปศาสตรบัณฑิตจากวิทยาลัยคลาร์ก (ปัจจุบันคือมหาวิทยาลัยคลาร์ก แอตแลนตา) เมื่อ พ.ศ. 2519 และรับปริญญาจูริสดอกเตอร์จากโรงเรียนกฎหมายเทอร์กูด มาร์แชลล์ มหาวิทยาลัยเท็กซัสเซาเทิร์น และประกอบกิจเป็นทนายความที่เมืองเดอเคเตอร์ รัฐจอร์เจีย มายาวนานกว่า 25 ปี
จอห์นสันปฏิบัติหน้าที่เป็นผู้พิพากษาสมทบของศาลแขวงเทศมณฑลดีแคล์บช่วง พ.ศ. 2532–2544 ต่อมาเขาได้รับเลือกให้เป็นหนึ่งในคณะกรรมการของเทศมณฑลดีแคล์บตั้งแต่ พ.ศ. 2543 และปฏิบัติหน้าที่ดังกล่าวตั้งแต่ พ.ศ. 2544–2549
จอห์นสันสมรสกับเมอเรดา เดวิส จอห์นสัน เป็นทนายความและกรรมการของเทศมณฑลดีแคล์บ ทั้งสองมีบุตรด้วยกันสองคน
กานต์กนิษฐ์ แห้วสันตติ

กานต์กนิษฐ์ แห้วสันตติ (เกิด 31 ธันวาคม พ.ศ. 2519) ชื่อเล่น เจ่เจ้ ปัจจุบันดำรงตำแหน่งที่ปรึกษารัฐมนตรีว่าการกระทรวงสาธารณสุข (สมศักดิ์ เทพสุทิน) อดีตเลขานุการรัฐมนตรีช่วยว่าการกระทรวงมหาดไทย (ธีรรัตน์ สำเร็จวาณิชย์) อดีตสมาชิกสภาผู้แทนราษฎรกรุงเทพมหานคร อดีตที่ปรึกษารัฐมนตรีว่าการกระทรวงวัฒนธรรม
ประวัติ.
กานต์กนิษฐ์ เกิดเมื่อวันที่ 31 ธันวาคม พ.ศ. 2519 ที่กรุงเทพมหานคร เป็นบุตรนายแก้ว แห้วสันตติ อดีตสมาชิกสภากรุงเทพมหานคร ด้านครอบครัวเคยสมรสกับชัยวุฒิ ธนาคมานุสรณ์ อดีตรัฐมนตรีว่าการกระทรวงดิจิทัลเพื่อเศรษฐกิจและสังคม แต่ปัจจุบันทั้งสองได้หย่าร้างกันแล้ว
สำเร็จการศึกษาศิลปศาสตรบัณฑิต (การจัดการโรงแรมและภัตตาคาร) วิทยาลัยการท่องเที่ยวและการบริการ มหาวิทยาลัยรังสิต และ Master of Arts in Communication Management (Communications) มหาวิทยาลัยเวสเทิร์น ออสเตรเลีย ประเทศออสเตรเลีย
งานการเมือง.
กานต์กนิษฐ์ เคยเป็นสมาชิกสภากรุงเทพมหานคร (สก.) เขตพระนคร สังกัดพรรคประชาธิปัตย์ ระหว่าง พ.ศ. 2550 - พ.ศ. 2557 โดยชนะการเลือกตั้งซ่อมแทนบิดาที่ถึงแก่กรรมขณะดำรงตำแหน่ง โดยเขาได้ร่วมเคลื่อนไหวต่อต้านรัฐบาลยิ่งลักษณ์ในวิกฤตการณ์การเมืองไทย พ.ศ. 2556–2557
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กานต์กนิษฐ์ลงสมัครรับเลือกตั้งในพื้นที่กรุงเทพมหานคร เขต 1 (เขตพระนคร, เขตสัมพันธวงศ์, เขตป้อมปราบศัตรูพ่าย และเขตดุสิต ยกเว้นแขวงถนนนครไชยศรี) สังกัดพรรคพลังประชารัฐ และได้รับเลือกตั้ง ต่อมาในวันที่ 11 มกราคม พ.ศ. 2566 เธอได้ลาออกจากการเป็นสมาชิกสภาผู้แทนราษฎร และเปิดตัวร่วมงานกับพรรคเพื่อไทยในเวลาต่อมา จากนั้นได้ลงสมัครรับเลือกตั้งในการเลือกตั้งสมาชิกสภาผู้แทนราษฎร พ.ศ. 2566 แต่ได้คะแนนเป็นอันดับที่ 3 ไม่ได้รับเลือกตั้ง ต่อมามีการแต่งตั้งให้เธอดำรงตำแหน่งที่ปรึกษารัฐมนตรีว่าการกระทรวงวัฒนธรรม และที่ปรึกษาด้านการค้าและการลงทุนระหว่างประเทศ
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครปฐม และอำเภอกำแพงแสน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบางเลน, อำเภอดอนตูม, อำเภอนครชัยศรี และอำเภอสามพราน
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครปฐม และอำเภอกำแพงแสน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบางเลน, อำเภอดอนตูม, อำเภอนครชัยศรี และอำเภอสามพราน
สโมสรฟุตบอลอยุธยา ยูไนเต็ด ในฤดูกาล 2567–2568

ฤดูกาล 2567–2568 เป็นฤดูกาลที่ 9 ของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย โดยสโมสรจบด้วยอันดับ 6 ในไทยลีก 2 ฤดูกาล 2566–67 
ฤดูกาลนี้สโมสรยังคงได้รับความร่วมมือกับทรูแบงค็อก ยูไนเต็ดซึ่งอยู่ในระดับไทยลีก ในการสนับสนุนผู้เล่นและผู้ฝึกสอนเพื่อลงแข่งขันในไทยลีก 2 โดยสโมสรอยุธยา ยูไนเต็ด มีคงมีการยืมตัวผู้เล่นระดับเยาวชนของทรูแบงค็อก ยูไนเต็ด หลายราย รวมทั้งได้จักกริช ศรีวัฒนาศาสตร์ ผู้ช่วยผู้ฝึกสอนของทรูแบงค็อก ยูไนเต็ด ชุดบี มาเป็นหัวหน้าผู้ฝึกสอนในฤดูกาลนี้
"ข้อมูล ณ วันที่ 26 เมษายน พ.ศ. 2567"
"สถิติการลงสนามและการยิงประตูรวมการแข่งขันทุกรายการ"
 "ณ วันที่ 26 เมษายน 2568"
ทางหลวงชนบท ชม.5036

ทางหลวงชนบท ชม.5036 สายแยกทางหลวงชนบท ชม.3035 (กม.ที่ 13+500) - บ้านทุ่งเสี้ยว เป็นถนนสายหนึ่งในจังหวัดเชียงใหม่ โดยก่อสร้างขึ้นในลักษณะทางเลี่ยงเมือง เพื่อระบายการจราจรที่ติดขัดหนาแน่น หรือในกรณีฉุกเฉิน สามารถหลีกเลี่ยงปัญหาผิวจราจรแคบเป็นคอขวดในบริเวณตัวเมืองสันป่าตองและหางดง อีกทั้งสามารถใช้เส้นทางนี้สำหรับเดินทางเข้าสู่ตัวเมืองเชียงใหม่ โดยไม่ต้องผ่านทางหลวงแผ่นดินหมายเลข 108 ซึ่งถนนเส้นนี้เป็นส่วนหนึ่งในโครงการเดียวกับถนนเลี่ยงเมืองสันป่าตอง–หางดงอีกด้วย
ประวัติการก่อสร้าง.
การก่อสร้างเป็นเป็นสามระยะ ระยะแรกแล้วเสร็จและเปิดใช้งานในปี 2557 ระยะที่สองแล้วเสร็จและเปิดใช้งานในปี 2561 ระยะที่สามเป็นงานทางลอดที่แยกต้นเกว๋นและแยกท่าวังพร้าว คาดว่าจะแล้วเสร็จในปี 2564 ใช้งบประมาณทั้งสามระยะทั้งสิ้น 2,117 ล้านบาท
การเลือกตั้งสมาชิกสภาผู้แทนราษฎรจังหวัดร้อยเอ็ด เขต 3 แทนตำแหน่งที่ว่าง พ.ศ. 2552

การเลือกตั้งซ่อมสมาชิกสภาผู้แทนราษฎร เขต 3 ร้อยเอ็ด พ.ศ. 2552 เป็นการเลือกตั้งสมาชิกสภาผู้แทนราษฎรสกลนคร แทนที่ นายนพดล พลซื่อ ซี่งถูกตัดสิทธิ์ทางการเมือง 5 ปี
ที่มา.
การเลือกตั้งซ่อมสมาชิกสภาผู้แทนราษฎรเขต 3 ร้อยเอ็ด พ.ศ. 2552 เกิดขึ้นเนื่องจาก นายนพดล พลซื่อ สส. เดิมในพื้นที่จากการเลือกตั้งเมื่อวันที่ 23 ธันวาคม พ.ศ. 2550 ของพรรคเพื่อแผ่นดินได้ถูกตัดสิทธิ์ทางการเมือง 5 ปี เนื่องจากกรณีแจกเงินและขนคนฟังปราศรัย ทำให้ตำแหน่งในเขตนี้ (อำเภอโพนทอง อำเภอเสลภูมิ อำเภอหนองพอก และอำเภอเมยวดี) ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้จัดการเลือกตั้งซ่อมในวันอาทิตย์ที่ 26 เมษายน พ.ศ. 2552
ผู้สมัคร.
การเลือกตั้งครั้งนี้พรรคเพื่อแผ่นดินมีมติส่งนางรัชนี พลซื่อ อดีตนายกองค์การบริหารส่วนจังหวัดร้อยเอ็ด ซึ่งเป็นภรรยาของนายเอกภาพ พลซื่อ อดีตส.ส.ร้อยเอ็ด ลงสมัครเลือกตั้งซ่อมในครั้งนี้ ส่วนพรรคเพื่อไทยมีมติส่งนายนิรันดร์ นาเมืองรักษ์ อดีตส.ส.ร้อยเอ็ด และพรรคความหวังใหม่มีมติส่งนายเยี่ยมพล พลเยี่ยม ลงแข่ง
การเปิดรับสมัครมีขึ้นระหว่างวันที่ 2 - 6 เมษายน 2552 ผู้สมัครทั้ง 3 คนได้จับสลาก ปรากฏว่า นายนิรันดร์ได้เบอร์ 1 นางรัชนีได้เบอร์ 2 และนายเยี่ยมพลได้เบอร์ 3
ผลการเลือกตั้ง.
เขตการเลือกตั้งที่ 3 ประกอบไปด้วยอำเภอโพนทอง อำเภอเสลภูมิ อำเภอหนองพอก และอำเภอเมยวดี
ดมิทรี อิวาเนนโก

ดมิทรี ดมิทรีเยวิช อิวาเนนโก (29 กรกฎาคม 1904 – 30 ธันวาคม 1994) เป็นนักฟิสิกส์ทฤษฎีชาวโซเวียตที่มีเชื้อสายยูเครนตั้งแต่กำเนิด ซึ่งมีผลงานสำคัญต่อวิทยาศาสตร์กายภาพในคริสต์ศตวรรษที่ 20 โดยเฉพาะอย่างยิ่งฟิสิกส์นิวเคลียร์ ทฤษฎีสนาม และทฤษฎีแรงโน้มถ่วง
วีรชนแรงงานแห่งสังคมนิยม

วีรชนแรงงานแห่งสังคมนิยม  เป็นเครื่องอิสริยาภรณ์ในสหภาพโซเวียตและประเทศในกติกาสัญญาวอร์ซออื่น ๆ ตั้งแต่ปี 1938 ถึง 1991 ถือเป็นรางวัลอันทรงเกียรติระดับสูงสุดของสหภาพโซเวียตและได้รับรางวัลสำหรับความสำเร็จที่โดดเด่นในอุตสาหกรรมและวัฒนธรรมของสหภาพโซเวียต มันให้สถานะที่คล้ายกับเครื่องอิสริยาภรณ์วีรชนแห่งสหภาพโซเวียต ซึ่งมอบให้สำหรับการกระทำที่กล้าหาญ แต่แตกต่างกันตรงที่ไม่ได้มอบให้กับพลเมืองต่างชาติ
สกุนคา

สกุนคา (Skuⁿxa) เป็นกษัตริย์แห่ง Sakā tigraxaudā ("ซากาผู้สวมหมวกแหลม") กลุ่มของชาวซากาในศตวรรษที่ 6 ก่อน ค.ศ.
พระนาม.
พระนาม Skuⁿxa อาจมีความเกี่ยวข้องกับศัพท์ภาษาออสซีเชียที่หมายถึง "ผู้แยกแยะตัวเอง" และรับรองเป็น skₒyxyn  ในสำเนียง Digor และ æsk’wænxun) ในสำเนียง Iron
จับกุม.
เมื่อ 519 ปีก่อน ค.ศ. พระเจ้าดาไรอัสที่ 1 แห่งอะคีเมนิดโจมตีเผ่าซากาและจับกุมกษัตริย์ของพวกเขา การจับกุมพระองค์ปรากฏในรูปนูนของจารึกเบฮิสตูนในแถว"กษัตริย์ผู้โกหก"ที่พ่ายแพ้องค์สุดท้าย หลังความพ่ายแพ้ ดาไรอัสทรงแต่งตั้งหัวหน้าจากเผ่าอื่นมาแทนที่สกุนคา
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครปฐม และอำเภอกำแพงแสน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบางเลน, อำเภอดอนตูม, อำเภอนครชัยศรี และอำเภอสามพราน
กัว ชิง

กัว ชิง (เกิดวันที่ 10 พฤษภาคม ค.ศ. 2000) เป็นผู้ฝึกหัดเทควันโดชาวจีน โดยได้รับเหรียญเงินในเทควันโดชิงแชมป์โลก 2022 และโอลิมปิกฤดูร้อน 2024
อาชีพ.
เธอได้รับเหรียญเงินในเทควันโดชิงแชมป์โลก 2022 ประเภทฟลายเวทหญิง
เธอได้รับเหรียญทองแดงในกีฬามหาวิทยาลัยโลกฤดูร้อน 2021 ที่จัดล่าช้าในเดือนสิงหาคม ค.ศ. 2023 ที่เฉิงตู ในประเภทหญิง 53 กก. จากนั้นจึงได้รับเหรียญเงินในเอเชียนเกมส์ 2022 ที่จัดล่าช้าในเดือนกันยายน ค.ศ. 2023 ที่หางโจวในประเภท 49 กก.
เธอได้รับเหรียญเงินในโอลิมปิกฤดูร้อน 2024 ที่ปารีส
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดนครปฐมทั้งจังหวัด
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดนครปฐมทั้งจังหวัด
มหาสงคราม 32 แม่มด

มหาสงคราม 32 แม่มด (; โรมาจิ: "Majo Taisen: 32-nin no Isai no Majo wa Koroshiau") เป็นซีรีส์มังงะญี่ปุ่น แต่งเรื่องโดยโฮมูระ คาวาโมโตะ และวาดภาพโดยมาโกโตะ ชิโอซูกะ ตีพิมพ์ในนิตยสาร "คอมิกซีนอนรายเดือน" นิตยสารการ์ตูนแนวเซเน็งของสำนักพิมพ์โคอามิกซ์ตั้งแต่เดือนตุลาคม พ.ศ. 2564 มังงมะมีลิขสิทธิ์ในประเทศไทยโดยสำนักพิมพ์ฟีนิกซ์
ตัวละคร.
แม่มด.
กลุ่มสตรี 32 คนที่ถูกเลือกโดยอาแกรต แบต มาห์แลตให้เข้าร่วมการประลองวัลเพอร์กิส และต่อสู้กันเองเพื่อสำเร็จความปรารถนาสูงสุดของแต่ละคน
วีรสตรีผู้อ้างว่าได้รับบัญชาจากพระเจ้าให้กอบกู้ประเทศฝรั่งเศส หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดอโลภะ" 
ซามูไรหญิงยอดฝีมือแห่งยุคสงครามเก็มเป หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งกำลัง"
ฮ่องเต้หญิงหนึ่งเดียวในประวัติศาสตร์จีน หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดจอมราชัน"
ราชินีผู้เลอโฉมแห่งอียิปต์ ผู้ใช้ความงามสยบยอดบุรุษแห่งยุค หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งความรัก"
ราชินีจอมขมังเวทย์แห่งยุคบุกเบิกญี่ปุ่น หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดยักษิณี"
นักระบำเปลื้องผ้าสายลับสองหน้าหนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งความลับ"
โจรสลัดชาวอังกฤษและหนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งสมุทร" 
ราชินีแห่งฝรั่งเศสและหนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดผู้บริสุทธิ์" 
จักรพรรดินีแห่งรัสเซียและหนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งปณิธาน" 
นักวิทยาศาสตร์ผู้คันพบธาตุเรเดียมและพอโลเนียมเจ้าของรางวัลโนเบล 2 สาขา หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งเหตุผล"
นักประดิษฐ์อัจฉริยะภรรยาของจูกัดเหลียงจากยุคสามก๊ก หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งปัญญา"
มือวางเพลิงผู้คลั่งรักแห่งยุคเอโดะ หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดไฟ"
เจ้าหญิงทอผ้าจากตำนานทานาบาตะ หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งดารา"
จอมยุทธหญิงต้นตำหรับ มวยหย่งชุน หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดจ้าวยุทธ์"
ราชินีนักรบแห่งตะวันออกกลาง หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งสงคราม"
นางโจรเซเลปแห่งอเมริกายุคเศรษฐกิจตกต่ำ หนึ่งในแม่มดที่ได้รับเลือกให้เข้าร่วมวัลเพอร์กิส
สตรีปริศนาที่เป็นแบบให้ภาพวาดชื่อดัง หนึ่งในแม่มดที่ได้รับเลือกให้เข้าร่วมวัลเพอร์กิส
ยอดนักเขียนเจ้าของฉายา "ราชินีแห่งนวนิยายอาชญากรรม"หนึ่งในแม่มดที่ได้รับเลือกให้เข้าร่วมวัลเพอร์กิส
เด็กสาวผู้ถูกจับกุมจากการล่าแม่มด หากเธอกลับประกาศตนเป็นแม่มดเสียเอง หนึ่งในแม่มดที่ได้รับเลือกให้เข้าร่วมวัลเพอร์กิส
นักบัลเล่ต์คนแรกที่เปิดทัวร์การแสดงรอบโลกได้ หนึ่งในแม่มดที่ได้รับเลือกให้เข้าร่วมวัลเพอร์กิส
ราชินีปีศาจและผู้จัดการประลองวัลเพอร์กิส
ปีศาจผู้รับใช้ราชินีปีศาจอาแกรต แบต มาห์แลต ลิลิธและลิลิมรับผิดชอบในการเชิญเหล่าแม่มดและย้ายมาพบอาแกรต
ปีศาจผู้รับใช้ราชินีปีศาจอาแกรต แบต มาห์แลต ลิลิมและลิลิธรับผิดชอบในการเชิญเหล่าแม่มดและย้ายมาพบอาแกรต
ผู้บรรยายของการประลองวัลเพอร์กิส
ปีศาจพยาบาลผู้ทำงานในห้องพยาบาลของการประลองวัลเพอร์กิส
ฝันที่ไม่กล้าฝันของยัยซินเดอเรลล่า

ฝันที่ไม่กล้าฝันของยัยซินเดอเรลล่า (เกาหลี: ) เป็นซีรีส์โทรทัศน์แนวสุขนาฏกรรมจินตนิยมของเกาหลีใต้ในปี 2024 สร้างโดย แบค มี-คย็องเขียนบทโดย ยูจา กำกับโดย คิม มิน-คย็อง และนำแสดงโดย พโย เย-จินและ อี จุน-ย็อง ออกอากาศทาง TVING ตั้งแต่วันที่ 31 พฤษภาคมถึง 28 มิถุนายน 2024 ทุกวันศุกร์เวลา 12:00 น. (เวลามาตรฐานเกาหลี) นอกจากนี้ยังสตรีมบน Viuและ Paramount+ในบางภูมิภาค
เรื่องย่อ.
"ฝันที่ไม่กล้าฝันของยัยซินเดอเรลล่า" เป็นละครสุขนาฏกรรมจินตนิยมแนวผสม ที่เล่าถึงกระบวนการที่ "ผู้หญิงที่ฝันอยากจะเป็นซินเดอเรลล่า" ได้พบกับ "เจ้าชายขี่ม้าขาว" ที่ไม่เชื่อในความรัก ทั้งสองต่างช่วยเหลือและทรมานซึ่งกันและกันเนื่องจากความเป็นจริงที่ยากจะหลีกหนี
การผลิต.
การพัฒนา.
นักเขียน แบค มีกยอง ผู้เขียนซีรีส์เรื่อง Strong Girl Bong-soon (2017), The Lady in Dignity (2017) และ Mine (2021) ได้สร้างซีรีส์นี้โดยใช้ชื่อชั่วคราวว่า "She Dreams of Cinderella" (เกาหลี: 그녀는 신데렐라를 꿈꾼다) เป็นผลงานต่อไปของเธอ และ ยู จา ได้เขียนบทของซีรีส์นี้ไว้ด้วย KeyEast และ Story Phoenix ได้ลงนามสัญญาการผลิตและเข้าร่วมกับแบคในการผลิตซีรีส์นี้
การคัดเลือกนักแสดง.
คิม จี-อึน ได้รับข้อเสนอให้รับบทนำหญิงในเดือนมิถุนายน 2023 ต่อมาในเดือนกันยายนของปีเดียวกันพโย เย-จิน ได้รับการรายงานว่าจะนำแสดงในซีรีส์นี้ หลังจากนั้นสามวัน อี จุน-ย็อง ได้รับข้อเสนอให้ร่วมแสดงคู่กับพโย การปรากฏตัวของพโยและอีได้รับการยืนยันอย่างเป็นทางการในสัปดาห์ต่อมา
การออกอากาศ.
ซีรีส์นี้ได้รับการยืนยันว่าจะออกอากาศทาง TVING ในปี 2024 นอกจากนี้ยังจะสตรีมทาง Paramount+ เป็นส่วนหนึ่งของความร่วมมือระดับโลกระหว่าง Paramount กับบริษัทบันเทิงชั้นนำ CJ ENM นอกจากนี้ยังมีรายงานว่าซีรีส์นี้ถูกขายให้กับ Viu ในกรณีที่ Paramount+ ยังไม่สามารถให้บริการในตลาดเอเชียตะวันออกเฉียงใต้ ทั้งนี้ได้รับการยืนยันว่าซีรีส์จะออกอากาศในวันที่ 31 พฤษภาคม 2024
เอสดี เดอะเกรตแบตเทิล

เอสดี เดอะเกรตแบตเทิล เป็นวิดีโอเกมแนวชูตเอ็มอัปแบบแพลตฟอร์มมมองจากบนลงล่างซึ่งวางจำหน่ายสำหรับซูเปอร์แฟมิคอมเมื่อวันที่ 29 ธันวาคม ค.ศ. 1990 ตัวละครจากแฟรนไชส์เหล่านี้เป็นการข้ามฝั่งระหว่างอุลตร้าซีรีส์, คาเมนไรเดอร์ และกันดั้ม ที่สามารถเล่นได้ เกมดังกล่าวนำเสนอในรูปแบบตัวการ์ตูนรูปร่างผิดสัดส่วน รวมถึงเป็นส่วนหนึ่งของซีรีส์"คอมปาติฮีโร" ส่วนบริษัทบันไดเคยกำหนดวางจำหน่ายเกมดังกล่าวในทวีปอเมริกาเหนือในเดือนมิถุนายน ค.ศ. 1992 แต่ก็ไม่ได้วางจำหน่าย
รูปแบบการเล่น.
"เอสดี เดอะเกรตแบตเทิล" เป็นเกมชูตเอ็มอัปแบบแพลตฟอร์มมุมมองจากด้านบน ผู้เล่นจะต้องยิงศัตรูในขณะที่กระโดดข้ามสิ่งกีดขวาง เช่น หลุม และผู้เล่นสามารถสลับตัวละครเริ่มต้นสามตัวได้ระหว่างการเล่นเกม ซึ่งได้แก่อุลตร้าแมน (ตัวละคร), คาเมนไรเดอร์ และ RX-78-2 กันดั้ม ในระหว่างเกมจะมีตัวละครเพิ่มเติมอีกสามตัวให้เล่น ได้แก่คาเมนไรเดอร์ V3, อุลตร้าแมนทาโร่ และไนท์กันดั้ม เกมนี้มีทั้งหมดเจ็ดด่านให้เล่นผ่าน และจะมีคัตซีนเล่นระหว่างด่านเพื่อดำเนินเรื่องต่อไป
จุฑามาศ รักสัตย์

ว่าที่เรือตรีหญิง จุฑามาศ รักสัตย์ ชื่อเล่น หวาน (6 กรกฎาคม พ.ศ. 2536 –) เป็นนักมวยสากลชาวไทย เธอได้รับเหรียญรางวัลจากการแข่งมวยสากลหญิงชิงแชมป์โลก 2019
ชีวิตช่วงต้น.
เธอเกิดในครอบครัวนักมวยที่จังหวัดบุรีรัมย์ ในภาคอีสาน (ภาคตะวันออกเฉียงเหนือ) ตอนล่าง ซึ่งบิดาของเธอเป็นอดีตนักมวยไทย ส่วนเธอเริ่มเล่นกีฬาเพราะเธอไม่แข็งแรงทางร่างกาย โดยเริ่มจากเซปักตะกร้อและฟุตบอล จนกระทั่งเธอเข้าเรียนมัธยมต้น ชมรมเซปักตะกร้อของโรงเรียนก็ถูกยุบ พี่ชายของเธอซึ่งเป็นครูฝึกมวยจึงได้ชักชวนให้เธอเรียนมวยแทน เส้นทางของเธอในฐานะนักมวยจึงเริ่มต้นตั้งแต่นั้นเป็นต้นมา
โอลิมปิกฤดูร้อน 2024.
ในการแข่งโอลิมปิกฤดูร้อน 2024 ที่ปารีส จุฑามาศลงแข่งในรุ่น 50 กก. หญิง (รุ่นฟลายเวต) โดยในรอบแรก (รอบ 32 คนสุดท้าย) เธอจับฉลากได้ผ่านเข้าสู่รอบต่อไป ซึ่งในรอบที่สอง (รอบ 16 คนสุดท้าย) เธอเป็นฝ่ายชนะซาบินา โบโบคูโลวา ตัวแทนจากประเทศอุซเบกิสถานด้วยผลตัดสิน 0 ต่อ 5
ทว่า ในรอบก่อนรองชนะเลิศ (รอบ 8 คนสุดท้าย) ในฐานะมือวางอันดับแปด เธอเป็นฝ่ายแพ้ให้แก่อู๋ หวี ที่เป็นมือวางอันดับหนึ่งของจีน ด้วยผลตัดสิน 5 ต่อ 0
รักอยู่ประตูถัดไป

รักอยู่ประตูถัดไป (เกาหลี: ) เป็นซีรีส์ทางโทรทัศน์ของเกาหลีใต้ ที่เขียนบทโดยชิน ฮา-อึน กำกับโดยยู เจ-วอน และนำแสดงโดยช็อง แฮ-อินและช็อน โซ-มินมีกำหนดออกอากาศทางช่องทีวีเอ็นในวันที่ 17 สิงหาคม 2024 และจะออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) นอกจากนี้ยังสตรีมบนเน็ตฟลิกซ์ในบางภูมิภาค
เรื่องย่อ.
"รักอยู่ประตูถัดไป" เป็นเรื่องราวของหญิงสาวคนหนึ่งที่ต้องการเปลี่ยนแปลงชีวิตที่เธอไม่ชอบ และลูกชายของเพื่อนแม่ของเธอที่รู้ดีถึงวัยเด็กอันน่าอับอายของเธอ
การผลิต.
การพัฒนา.
ในเดือนสิงหาคม 2023 ซีรีส์นี้ได้พัฒนาโดยใช้ชื่อชั่วคราวว่า "Mom's Friend's Son" ผู้กำกับ ยู เจ-วอน และนักเขียน ชิน ฮา-อึน ซึ่งเคยทำงานร่วมกันใน "Hometown Cha-Cha-Cha" (2021) ได้กลับมาร่วมงานกันอีกครั้งสำหรับซีรีส์นี้
การคัดเลือกนักแสดง.
ในเดือนพฤศจิกายน 2023 ช็อง แฮ-อิน และ ช็อน โซ-มิน ได้เจรจาเพื่อรับบทนำในละคร โดยทั้งสองฝ่ายของพวกเขากล่าวว่ากำลังพิจารณาข้อเสนอนี้อย่างจริงจัง ในเดือนธันวาคมของปีเดียวกัน มีรายงานว่า ช็อง แฮ-อิน ได้รับบท ชเว ซึง-ฮโย ในเดือนมกราคม 2024 ช็อน โซ-มิน ยืนยันรับบท แบ ซอก-รยู เมื่อวันที่ 8 มีนาคม 2024 คิม จี-อึน ยืนยันการเข้าร่วมของเธอ เมื่อวันที่ 13 มีนาคม ยุน จี-ออน ก็ยืนยันการปรากฏตัวของเขา และมีการประกาศรายชื่อนักแสดงทั้งหมดของละคร
การออกอากาศ.
"รักอยู่ประตูถัดไป" มีกำหนดออกอากาศทาง ทีวีเอ็น ในวันที่ 17 สิงหาคม 2024 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) เน็ตฟลิกซ์ ยืนยันว่าซีรีส์เรื่องนี้จะสตรีมได้เฉพาะบนแพลตฟอร์มของพวกเขาเท่านั้น
อีฮอร์ กอสแตนกอ

อีฮอร์ อีฮอรอวึช กอสแตนกอ (31 ธันวาคม ค.ศ. 1991 – 20 กุมภาพันธ์ ค.ศ. 2014) เป็นนักข่าว นักศึกษาที่เคลื่อนไหว และชาววิกิพีเดียจากยูเครนที่เสียชีวิตในเหตุการณ์ยูโรไมดาน
ชีวประวัติ.
กอสแตนกอเกิดที่หมู่บ้านซูแบรตส์ แคว้นแตร์นอปิล เขาได้รับการเลี้ยงดูจากปู่ย่าตายาย เนื่องจากพ่อแม่ทำงานเป็นหลักที่เซนต์ปีเตอส์เบิร์ก ตอนวัยเด็กเข้าเรียนที่โรงเรียนนักบุญยอซาฟัตแห่งบูชัช ซึ่งเป็นโรงเรียนศาสนาของศาสนจักรยูเครนกรีกคาทอลิกที่เมืองบูชัช เขามีพี่/น้องสาวคนเดียวชื่อ อินนา
กอสแตนกอสำเร็จการศึกษาปริญญาตรีใน ค.ศ. 2013 วิทยานิพนธ์ของเขาคือการพัฒนาอุตสาหกรรมการท่องเที่ยวในบูชัช เขายังทำงานเป็นนักข่าวให้แก่เว็บไซต์กีฬาออนไลน์ "สปอร์ตานาลีตือกา" ("การวิเคราะห์กีฬา")
เขายังเป็นผู้มีส่วนร่วมประจำในวิกิพีเดียภาษายูเครนโดยใช้ชื่อเล่น โดยสร้างบทความเกี่ยวกับการเดินอากาศ เศรษฐกิจ ฟุตบอล และหัวข้ออื่น ๆ กว่า 280 บทความ โดยบทความเรือพิฆาตโซเวียต "แนซามอฌนึก" ที่ได้รับการรับรองเป็น "บทความคุณภาพ"
การเสียชีวิต.
กอสแตนกอเดินทางไปที่เคียฟในวันที่ 18 กุมภาพันธ์ เพื่อเข้าเดินขบวนยูโรไมดาน ขบวนการสนับสนุนตะวันตกที่เกิดขึ้นหลังรัฐบาลยูเครนปฏิเสธที่จะให้สัตยาบันรับรองการตัดสินใจเข้าร่วมสหภาพยุโรปก่อนหน้านั้น ตัวเขาและเพื่อนคนอื่น ๆ จากลวิวเข้าร่วมกันสร้างสิ่งกีดขวางเพื่อปกป้องผู้ประท้วง การเผชิญหน้าระหว่างผู้ประท้วงกับตำรวจเลวร้ายลงในช่วงดึกของวันที่ 19 กุมภาพันธ์ และมือปืนเริ่มยิงใส่ผู้ประท้วง
เมื่อวันที่ 20 กุมภาพันธ์ ค.ศ. 2014 มีผู้พบศพกอสแตนกอบนถนนใกล้วังตุลาคม เขามีบาดแผลจากกระสุนปืนที่ศีรษะและหัวใจ และกระดูกขาหักหลายแห่ง
จากนั้นในวันที่ 22 กุมภาพันธ์ ขบวนผู้คนนับร้อยเดินตามรถแห่ศพของกอสแตนกอจากเคียฟไปยังลวิวเพื่อร่วมงานศพของเขา ผู้ร่วมไว้อาลัยกว่า 500 คนจุดเทียนไว้อาลัยที่แตร์นอปิล กอสแตนกอและเหยื่ออีกหกรายจากยูโรไมดานได้รับการไว้อาลัยเมื่อวันที่ 23 กุมภาพันธ์ ที่โบสถ์แม่พระบังเกิดในลวิว
สิ่งสืบทอด.
เมื่อวันที่ 21 พฤศจิกายน ค.ศ. 2014 กอสแตนกอกับนักเคลื่อนไหวที่เสียชีวิตในยูโรไมดานคนอื่น ๆ ได้รับตำแหน่งหลังเสียชีวิตเป็น "วีรบุรุษยูเครน" ซึ่งเป็นรางวัลระดับชาติสูงสุดที่พลเมืองยูเครนคนหนึ่งจะได้รับ
กอสแตนกอได้รับเลือกเป็นชาววิกิพีเดียแห่งปีประจำปี 2014 โดยจิมมี เวลส์ ผู้ก่อตั้งวิกิพีเดีย ประกาศรางวัลนี้ในงานประชุมวิกิแมเนีย 2014 เมื่อเดือนสิงหาคมที่ลอนดอน และเวลส์มอบรางวัลให้แก่อินนา พี่/น้องสาวของกอสแตนกอ ในเดือนกันยายนที่เคียฟ
นิตยสารของกระทรวงศึกษาธิการและวิทยาศาสตร์แห่งยูเครนยกให้กอสแตนกอเป็น "นักเรียนแห่งปี" หลังเสียชีวิต หอประชุมแห่งหนึ่งในมหาวิทยาลัยลวิวได้รับการเปลี่ยนชื่อเป็น "หอประชุมอนุสรณ์อีฮอร์ กอสแตนกอ" เพื่อเป็นเกียรติแด่เขา
เรือโดยสารคลองผดุงกรุงเกษม

เรือโดยสารคลองผดุงกรุงเกษม (ตลาดเทวราช-สถานีหัวลำโพง) เป็นบริการเรือด่วนใน คลองผดุงกรุงเกษม ซึ่งกำหนดในแผนแม่บทโครงการระบบขนส่งมวลชนทางน้ำในกรุงเทพมหานครและปริมณฑล เปิดให้บริการครั้งแรกในปี พ.ศ. 2559 ดำเนินการโดยบริษัท กรุงเทพธนาคม จำกัด (KT)
สปาร์กาปิแซส

สปาร์กาปิแซส (ซากา: *Spargapis; ; สวรรคต 530 ปีก่อน ค.ศ.) เป็นพระราชโอรสในราชินีโตมือริสแห่ง Massagetai
พระนาม.
Spargapisēs  เป็นรูปแผลงเป็นกรีกจากพระนามภาษาซากาว่า *Spargapis และเป็นคำประสมจากคำว่า *sparga- หมายถึง “scion” กับ “ลูกหลาน” และ *pis- หมายถึง “decoration” กับ “adornment”
พระนาม Spargapis และพระนามของบรรดากษัตริย์ทั้งจาก Agathyrsi และซิทที่มีพระนามว่า Spargapaiϑah เป็นรูปวิธภาษาของพระนามเดียวกัน และทั้งรูป Spargapis กับ Spargapaiϑah เป็นคำร่วมเชื้อสายจากพระนามภาษาอเวสตะ Sparəγa-paēsa 
ข้อมูล.
<templatestyles src="Refbegin/styles.css" />
สารประกอบเปอร์- และโพลีฟลูออโรอัลคิล

สารประกอบเปอร์- และโพลีฟลูออโรอัลคิล  (เรียกโดยย่อว่า PFAS หรือ PFASs) เป็นสารสังเคราะห์ในกลุ่มสารประกอบอินทรีย์ที่มีฟลูออรีน ซึ่งมีอะตอมฟลูออรีนมากกว่าหนึ่งอะตอมต่อกับสายโซ่อัลคิลในโมเลกุล ปัจจุบันมีสารประกอบกลุ่มนี้กว่า 7 ล้านชนิดตามข้อมูลของ PubChem.
สมาคมเคมีอเมริกัน

สมาคมเคมีอเมริกัน  หรือ ACS เป็นสมาคมทางวิทยาศาสตร์ในสหรัฐอเมริกาที่สนับสนุนการค้นคว้าทางวิทยาศาสตร์ในสาขาเคมี ก่อตั้งขึ้นเมื่อ ค.ศ. 1876 ณ มหาวิทยาลัยนิวยอร์ก ปัจจุบัน ACS มีสมาชิกมากกว่า 155,000 คนจากระดับการศึกษาที่ต่างกันในสาขาเคมี วิศวกรรมเคมี และสาขาที่เกี่ยวข้อง โดยจัดเป็นสมาคมทางวิทยาศาสตร์ที่ใหญ่ที่สุดในโลกแห่งหนึ่งเมื่อนับจากจำนวนสมาชิก ACS เป็นองค์กรไม่แสวงหากำไรตามบทบัญญัติ 501(c)(3) และยังได้รับสถานะ congressional charter ตามบทบัญญัติ Title 36 of the United States Code ปัจจุบัน ACS มีสำนักงานใหญ่ตั้งอยู่ที่วอชิงตัน ดี.ซี. และมีพนักงานจำนวนมากอยู่ในสำนักงานที่เมืองโคลัมบัส รัฐโอไฮโอ
ACS เป็นหล่งข้อมูลทางวิทยาศาสตร์ที่สำคัญผ่านวารสารวิชาการ การประชุมระดับชาติ และระบบ Chemical Abstracts Service
ACS

ACS อาจะหมายถึง
องค์กรและสมาคม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ดาวีนา มีแชล

ดาวีนา มีแชล (เกิดวันที่ 27 ธันวาคม ค.ศ. 1997) เป็นนักมวยชาวฝรั่งเศส เธอเข้าแข่งขันมวยสากลในโอลิมปิกเยาวชนฤดูร้อน 2014 โดยไม่ได้เหรียญ จากนั้นจึงแข่งขันในมวยสากลหญิงชิงแชมป์โลก 2022 สาขามิดเดิลเวท โดยชนะเหรียญทองแดง
จังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดปราจีนบุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดปราจีนบุรีทั้งจังหวัด
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนนทบุรี, อำเภอบางกรวย และอำเภอบางใหญ่
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอไทรน้อย, อำเภอบางบัวทอง และอำเภอปากเกร็ด
ขนมปังขาว

ขนมปังขาว โดยปกติแล้วหมายถึงขนมปังที่ทำจากแป้งสาลีซึ่งมีการแยกรำข้าวและจมูกข้าวออกจากเมล็ดข้าวในขั้นตอนการโม่แป้ง ทำให้ได้ขนมปังสีอ่อน จึงเรียกขนมปังขาว
เฉา หลิน (อ๋องแห่งไพก๊ก)

เฉา หลิน (สิ้นพระชนม์ 11 มีนาคม ค.ศ. 256) เป็นเจ้าชายของรัฐวุยก๊กในยุคสามก๊กของจีน 
พระประวัติ.
เฉา หลินเป็นบุตรชายของโจโฉขุนศึกผู้ขึ้นมามีอำนาจในช่วงปลายราชวงศ์ฮั่นและวางรากฐานของรัฐวุยก๊ก มารดาของเฉา หลินคือตู้ฟูเหริน (杜夫人) อนุภรรยาของโจโฉ ตู้ฟูเหรินยังให้กำเนิดบุตรชายของโจโฉอีกคนคือเฉา กุ่น (曹衮) 
ในปี ค.ศ. 211 พระเจ้าเหี้ยนเต้จักรพรรดิลำดับสุดท้ายของราชวงศ์ฮั่นทรงตั้งให้เฉา หลินมีบรรดาศักดิ์เป็นเหราหยางโหว (饒陽侯) ในปี ค.ศ. 217 บรรดาศักดิ์ของเฉา หลินเปลี่ยนเป็น "เฮาแห่งเจียวก๊ก" (譙侯 "เฉียวโหว") ในปี ค.ศ. 221 หนึ่งปีหลังโจผีพี่ชายต่างมารดาของเฉา หลินชิงราชบัลลังก์จากพระเจ้าเหี้ยนเต้และขึ้นเป็นจักรพรรดิลำดับแรกแห่งรัฐวุยก๊ก โจผีทรงตั้งให้เฉา หลินเป็นก๋งแห่งเจียวก๊ก (譙公 "เฉียวกง") หนึ่งปีต่อมา โจผีทรงเลื่อนฐานันดรศักดิ์ให้เฉา หลินจากก๋งเป็นอ๋องในชื่อว่า "อ๋องแห่งเจียวก๊ก" (譙王 "เฉียวหวาง") ในปี ค.ศ. 226 พระองค์เปลี่ยนฐานันดรศักดิ์ของเฉา หลินเป็น "อ๋องแห่งเอียนเสีย" (鄄城王 "เจฺวี้ยนเฉิงหวาง") ในปี ค.ศ. 232 โจยอยผู้สืบราชบัลลังก์ถัดจากโจผีทรงเปลี่ยนฐานันดรศักดิ์ของเฉา หลินเป็น "อ๋องแห่งไพก๊ก" (沛王 "เพ่ย์หวาง") ตลอดรัชสมัยของจักรพรรดิวุยก๊กองค์ถัด ๆ มา จำนวนครัวเรือนในเขตศักดินาของเฉา หลินเพิ่มขึ้นจนถึง 4,700 ครัวเรือน 
หลังเฉา หลินสิ้นพระชนม์ในปี ค.ศ. 256 เฉา เหว่ย์ (曹緯) บุตรชายของเฉา หลินสืบทอดฐานันดรศักดิ์ในฐานะอ๋องแห่งไพก๊กองค์ใหม่ เฉา หลินมีพระธิดาซึ่งสมรสกับจี คาง (嵇康)
จักรพรรดินีเปี้ยน (โจมอ)

จักรพรรดินีเปี้ยน (มีบทบาทในช่วง ค.ศ. 250 – 260) หรือ เปี้ยน-หฺวางโฮ่ว  ชื่อตัวไม่ทราบ เป็นจักรพรรดินีของรัฐวุยก๊กในยุคสามก๊กของจีน เป็นพระมเหสีของโจมอจักรพรรดิลำดับที่ 4 ของวุยก๊ก
พระประวัติ.
บิดาของจักรพรรดินีเปี้ยนคือเปี้ยน หลง (卞隆) ผู้เป็นหลานปู่ของเปี้ยน ปิ่ง (卞秉) น้องเขยของโจโฉผู้เป็นพระปัยกา (ปู่ทวด) ของโจมอ เปี้ยน ปิ่งเป็นน้องชายของเปียนซี (卞氏 "เปี้ยนชื่อ") ภรรยาของโจโฉ เปียนซีจึงเป็นป้าทวดของจักรพรรดินีเปี้ยน 
โจมอสมรสกับจักรพรรดินีเปี้ยนในปี ค.ศ. 255 ขณะโจมอมีพระชนมายุ 14 พรรษา ส่วนพระชนมายุของจักรพรรดินีเปี้ยนนั้นไม่ทราบ ไม่มีบันทึกเพิ่มเติมเกี่ยวกับสิ่งที่จักรพรรดินีเปี้ยนทรงกระทำ เนื่องจากโจมอพระสวามีทรงอยู่ภายใต้การควบคุมอย่างเข้มงวดของผู้สำเร็จราชการแทนพระองค์สุมาสูและสุมาเจียว และไม่ทราบว่าเกิดอะไรขึ้นกับจักรพรรดินีเปี้ยนหลังโจมอพยายามก่อรัฐประหารเพื่อโค่นล้มสุมาเจียวแต่ไม่สำเร็จในเดือนมิถุนายน ค.ศ. 260 และถูกปลงพระชนม์ขณะพยายามกระทำการดังกล่าว
จักรพรรดินีเปี้ยน (โจฮวน)

จักรพรรดินีเปี้ยน (มีบทบาทในช่วง ค.ศ. 263 – 266) หรือ เปี้ยน-หฺวางโฮ่ว  ชื่อตัวไม่ทราบ เป็นจักรพรรดินีของรัฐวุยก๊กในยุคสามก๊กของจีน เป็นพระมเหสีของโจฮวนจักรพรรดิลำดับที่ 5 และลำดับสุดท้ายของวุยก๊ก
พระประวัติ.
จักรพรรดินีเปี้ยนเป็นบุตรสาวของเปี้ยน หลิน (卞霖) และเป็นหลายปู่ของเปี้ยน ปิ่ง (卞秉) น้องชายของเปียนซี (พระมารดาของโจผีจักรพรรดิวุยก๊กลำดับแรก)
โจฮวนสมรสกับจักรพรรดินีเปี้ยนในปี ค.ศ. 263 ขณะโจฮวนมีพระชนมายุ 17 พรรษา ส่วนพระชนมายุของจักรพรรดินีเปี้ยนนั้นไม่ทราบ ไม่มีบันทึกเพิ่มเติมเกี่ยวกับสิ่งที่จักรพรรดินีเปี้ยนทรงกระทำ เนื่องจากโจฮวนพระสวามีทรงอยู่ภายใต้การควบคุมอย่างเข้มงวดของผู้สำเร็จราชการแทนพระองค์สุมาเจียว และยังไม่มีบันทึกเพิ่มเติมเกี่ยวกับสิ่งที่จักรพรรดินีเปี้ยนทรงกระทำหลังโจฮวนพระสวามีสละราชบัลลังก์ให้สุมาเอี๋ยนบุตรชายของสุมาเจียว เป็นการสิ้นสุดของรัฐวุยก๊กและเป็นการก่อตั้งราชวงศ์จิ้น แม้อาจอนุมานได้ว่าจักรพรรดินีเปี้ยนได้กลายเป็นหวางเฟย์แห่งตันลิว (陳留王妃 "เฉินหลิวหฺวางเฟย์") เนื่องจากโจฮวนพระสวามีได้รับการตั้งให้เป็นตันลิวอ๋อง (陳留王 "เฉินหลิวหวาง") จักรพรรดินีเปี้ยนยังอาจได้สมัญญานามหลังมรณกรรม (เช่นเดียวกับที่พระสวามีได้รับ) แต่ไม่มีบันทึกว่าจักรพรรดินีเปี้ยนได้รับสมัญญานามอะไร
เดวา แคสเซล

เดวา แคสเซล (เกิดเมื่อวันที่ 12 กันยายน ค.ศ. 2004) เป็นนางแบบ, นักแสดง และบุคคลที่มีชื่อเสียงในวงการบันเทิงเชื้อสายฝรั่งเศส-อิตาลี และเป็นทูตตราสินค้า ของแบรนด์คาร์เทียร์ และ ดียอร์
เธอได้ปรากฏตัวในโฆษณาน้ำหอมของDolce & Gabbanaจำนวนมาก รวมถึงเดินแบบในงานแฟชั่นโชว์ "Alta Moda" ของผู้หญิงในปี ค.ศ. 2021 และ ค.ศ. 2022
ชีวิตในวัยเด็ก.
เดวา แคสเซล เกิดเมื่อวันที่ 12 กันยายน ค.ศ. 2004 ที่กรุงโรม, ประเทศอิตาลี แต่เติบโตในปารีส และรีโอเดจาเนโร พ่อแม่ของเธอคือนางแบบและนักแสดงชาวอิตาลีชื่อดัง โมนีกา เบลลุชชี และนักแสดงชาวฝรั่งเศส วินเซนต์ แคสเซล แคสเซล สามารถพูดได้หลายภาษาเธอสามารถพูดได้ 5 ภาษา โดยเฉพาะอย่างยิ่งภาษาฝรั่งเศสและภาษาอิตาลี เธอมีน้องสาวสองคน คือ เลโอนี (เกิด ค.ศ. 2010) และน้องสาวต่างแม่ อามาโซนี (เกิด ค.ศ. 2019) จากการแต่งงานครั้งที่สองของพ่อเธอ
อาชีพ.
การเป็นนางแบบ.
แคลสเซล เปิดตัวครั้งแรกที่งานแสดง Dolce & Gabbana ในปี ค.ศ. 2021 เธอยังได้ขึ้นปกนิตยสาร "Vogue Italia" ฉบับเดือนกรกฎาคม ค.ศ. 2021 ร่วมกับแม่ของเธอ โมนีกา เบลลุชชี ในปี ค.ศ. 2020 เธอได้เป็นส่วนหนึ่งของแคมเปญน้ำหอม Dolce & Gabbana Shine ในสองปีต่อมาเธอได้มีส่วนร่วมในแคมเปญน้ำหอมอื่น ๆ ของ Dolce & Gabbana ได้แก่ Dolce Rose และ Dolce Lily และในปี ค.ศ. 2022 เธอได้เข้าร่วมแคมเปญความงาม ในปี ค.ศ. 2023 เธอได้เป็นดารานำในโฆษณาน้ำหอม Dolce Violet และแคมเปญความงาม ในปี ค.ศ. 2024 เธอปรากฏตัวในแคมเปญความงามของ ดียอร์ 
เธอปรากฏตัวในวิดีโอของ "Vogue France" ขณะเตรียมตัวสำหรับโชว์ ดียอร์ ในงานParis Fashion Week นอกจากนี้เธอยังปรากฏตัวในวิดีโอของนิตยสาร "Elle" และ "Harper's Bazaar"
การแสดง.
แคลสเซล เปิดตัวในฐานะนักแสดงในภาพยนตร์อินดี้ปี ค.ศ. 2023 เรื่อง "The Beautiful Summer" และจะปรากฏตัวในบท Angelica Sedara ในซีรีส์ของเน็ตฟลิกซ์ เรื่อง "The Leopard"
ชีวิตส่วนตัว.
ปัจจุบันเธอคบหาอยู่กับนักแสดงชาวอิตาลี ซอล นานนี่ ซึ่งเธอได้พบขณะถ่ายทำ "The Leopard"
เทรย์ ไนโอนี

เทรย์เมาริตซ์ ไนโอนี (30 มิถุนายน 2007) เป็นนักฟุตบอลอาชีพชาวอังกฤษ เล่นในตำแหน่งกองกลางให้กับสโมสรลิเวอร์พูลในพรีเมียร์ลีก
ระดับสโมสร.
ไนโอนี เป็นนักฟุตบอลตำแหน่งกองกลางตัวกลาง เริ่มต้นเส้นทางอาชีพกับระบบเยาวชนของเลสเตอร์ซิตี ในวัยเพียง 15 ปี เขาได้ลงเล่นให้กับทีมรุ่นอายุไม่เกิน 18 ปีของสโมสร และทำได้ 2 ประตู จากการลงสนาม 13 นัด ในศึกพรีเมียร์ลีกรุ่นอายุไม่เกิน 18 ปี ในฤดูกาล 2022–2023 ในเดือนกันยายน 2023 ไนโอนีได้เซ็นสัญญาย้ายมาอยู่กับสโมสรลิเวอร์พูล มีรายงานว่าทั้งสองสโมสรตกลงกันไม่ได้เรื่องค่าตัวนักเตะ จึงต้องให้คณะกรรมการตัดสิน ในเดือนกันยายน 2023 เขาทำประตูชัยให้กับทีมลิเวอร์พูล ยู–18 เอาชนะเอฟเวอร์ตัน ยู–18
เดือนตุลาคม 2023 มีรายงานว่า หลังจากโชว์ฟอร์มได้อย่างยอดเยี่ยมกับทีมเยาวชนของลิเวอร์พูล เขาได้รับโอกาสขึ้นมาฝึกซ้อมกับทีมชุดใหญ่ภายใต้การคุมทีมของเยือร์เกิน คล็อพ ในเดือนพฤศจิกายน 2023 เขาลงประเดิมสนามให้ลิเวอร์พูลรุ่นอายุไม่เกิน 21 ปี ในพรีเมียร์ลีก 2
เขาลงประเดิมสนามให้กับทีมรุ่นอายุไม่เกิน 21 ปีของลิเวอร์พูลในรายการอีเอฟแอลโทรฟี โดยเป็นการเดินทางไปเยือนทีมบาร์โรว์ เมื่อวันที่ 7 พฤศจิกายน 2023 วันที่ 12 พฤศจิกายน 2023 เขาได้มีโอกาสเป็นส่วนหนึ่งของทีมในพรีเมียร์ลีกเป็นครั้งแรก โดยนั่งเป็นสำรองในเกมที่เปิดแอนฟีลด์เอาชนะเบรนต์ฟอร์ด 3–0
วัดหย่วน

วัดหย่วน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหย่วน อำเภอเชียงคำ จังหวัดพะเยา
วัดหย่วนมีประวัติค่อนข้างจะคลุมเครือ แต่ตามเอกสารของวัดบันทึกไว้ว่าสร้างเมื่อประมาณ พ.ศ. 2330 ขณะที่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2230 ได้รับพระราชทานวิสุงคามสีมาเมื่อ พ.ศ. 2451 เหตุที่เรียกว่าวัดหย่วนนั้น แต่เดิมชาวไทลื้อจากเมืองหย่วนในสิบสองปันนา จากนั้นอพยพมาตั้งบ้านเรือนอยู่ใกล้ฝั่งแม่น้ำลาว เรียกหมู่บ้านของตนว่า บ้านหย่วน ตามชื่อบ้านเมืองเดิม เมื่อสร้างวัดจึงได้เรียกว่า "วัดหย่วน"
วัดหย่วนมีวิหารโบราณศิลปะไทลื้อ ศูนย์วัฒนธรรมไทลื้อเริ่มก่อตั้งเมื่อ พ.ศ. 2536 ด้วยความประสงค์ของท่านพระครูสุภัทร พรหมคุณ เจ้าอาวาสวัดหย่วน ที่ต้องการให้กลุ่มทอผ้าในหมู่บ้านย้ายไปทอผ้าในวัดหย่วน เพื่อเป็นการอนุรักษ์และฟื้นฟูการทอผ้า และโรงเรียนปริยัติธรรมสายสามัญ กรมการศาสนาได้ประกาศเป็นวัดพัฒนาตัวอย่าง ประจําปี 2534
กฤษณ์ บุญญะรัง

กฤษณ์ บุญญะรัง ชื่อเล่น บอล หรือเป็นที่รู้จักกันในชื่อ บี้ เดอะสกา (เกิด 26 กันยายน พ.ศ. 2531) เป็นยูทูบเบอร์ชาวไทย และเจ้าของบริษัท เดอะสกาฟิล์ม จำกัด โดยช่องของเขามีผู้ติดตามมากกว่า 14 ล้านผู้ติดตาม
ประวัติ.
กฤษณ์ เกิดเมื่อวันที่ 26 กันยายน พ.ศ. 2531 ที่อำเภอบึงกาฬ จังหวัดหนองคาย (ปัจจุบันคืออำเภอเมืองบึงกาฬ จังหวัดบึงกาฬ) แต่ได้ไปเติบโตที่หนองบัวลำภู จบการศึกษาชั้นมัธยมศึกษาจากโรงเรียนหนองบัวพิทยาคาร และได้จบการศึกษาจากคณะวิศวกรรมศาสตร์ สาขาวิชาวิศวกรรมคอมพิวเตอร์ มหาวิทยาลัยเทคโนโลยีพระจอมเกล้าธนบุรี ด้วยลำดับเกียรตินิยมอันดับ 2
อีมาน เคาะลีฟ

อีมาน เคาะลีฟ (เกิดวันที่ 2 พฤษภาคม ค.ศ. 1999) เป็นนักมวยอาชีพชาวแอลจีเรีย เธอชนะเหรียญทองในการแข่งขันมวยเวลเตอร์เวทหญิงที่โอลิมปิกฤดูร้อน 2024.
หลังชัยชนะของเคาะลีฟต่ออันเจลา การีนีจากอิตาลีในการแข่งขันโอลิมปิก 2024 ข้อมูลเท็จเกี่ยวกับเพศของเธอถูกเปิดเผยในสื่อสังคม ข้อกล่าวหาเท็จเกี่ยวกับเพศของเธอได้รับแรงกระตุ้นจากการที่เคาะลีฟถูกตัดสิทธิ์ในมวยสากลหญิงชิงแชมป์โลก 2023 ซึ่งจัดโดยสหพันธ์มวยสากลสมัครเล่นนานาชาติ (ไอบีเอ) ที่นำโดยรัสเซีย หลังเธอไม่ผ่านการทดสอบคุณสมบัติทางเพศที่ไม่ระบุไว้
คณะกรรมการโอลิมปิกสากล (ไอโอซี) และหน่วยมวยปารีสระบุว่าเคาะลีฟมีสิทธิ์เข้าแข่งขันโอลิมปิก และวิจารณ์การตัดสิทธิ์ของไอบีเอครั้งก่อนว่า "กะทันหันและตามอำเภอใจ" และ "ดำเนินการโดยไม่ผ่านกระบวนการตามกฎหมายใด ๆ" ไม่มีหลักฐานทางการแพทย์ที่ผ่านการตีพิมพ์ว่าเคาะลีฟมีโครโมโซมเอ็กซ์วายหรือระดับเทสโทสเตอโรนสูง เคาะลีฟเกิดเป็นเพศหญิง
ชีวิตช่วงต้น.
เคาะลีฟเกิดที่อัยน์ซีดีอะลี จังหวัดอัลอัฆวาฏ เมื่อเธออายุ 2 เดือน ครอบครัวของเธอย้ายไปที่ Biban Mesbah หมู่บ้านในจังหวัดติยาร็อต ซึ่งเธอเติบโตที่นั่น
พ่อของเธอให้สัมภาษณ์กับ"รอยเตอร์"ว่า "อีมานเป็นเด็กหญิงตัวน้อยที่รักกีฬามาตั้งแต่เธออายุ 6 ขวบ" ตอนแรกเธอเล่นฟุตบอลก่อนเปลี่ยนไปเล่นมวย ในช่วงแรก เธอต้องเดินทางไปฝึกซ้อมที่ติยาร็อต และขายขนมปังกับเศษเหล็กเพื่อนำเงินไปจ่ายค่ารถเมล์ เธอกล่าวว่าตอนแรกพ่อเธอไม่อนุญาตให้เล่นกีฬาเนื่องจากว่า "เขาไม่เห็นด้วยกับการชกมวยสำหรับเด็กผู้หญิง"
สัมพันธ์ลวงเลือด

สัมพันธ์ลวงเลือด (เกาหลี: ) เป็นซีรีส์ทางโทรทัศน์เกาหลีใต้ปี 2024 โดยดัดแปลงจากเว็บตูนชื่อเดียวกันของ นยังปา และจูอึน ซึ่งตีพิมพ์ลงในแพลตฟอร์มเนเวอร์เว็บตูนในปี 2020–2021 กำกับโดย อิซาโอะ ยูกิซาดะและนำแสดงโดย พัก จูฮย็อน, ยุน เซ-อา, คิม บย็อง-ช็อล และคิม ย็อง-แด มีกำหนดออกอากาศตอนแรกทางช่อง KBS2 ในวันที่ 14 สิงหาคม 2024 นอกจากนี้ ยังสามารถรับชมผ่านการสตรีมมิ่งบนวิกิในบางภูมิภาค
เรื่องย่อ.
"สัมพันธ์ลวงเลือด" เล่าเรื่องราวของครอบครัวชเว ซ็อน-ฮี ซึ่งดูเหมือนจะมีชีวิตที่สมบูรณ์แบบและมีความสุข แต่เบื้องหลังความสุขนั้นกลับซ่อนความลับและความขัดแย้งเอาไว้ เมื่อเกิดเหตุการณ์ฆาตกรรมปริศนาของ พัก คย็อง-โฮ เพื่อนสนิทของซ็อน-ฮี
 ลูกสาวบุญธรรมของอึนจูและจินฮยอก
 แม่บ้าน
 ทนายความ
 เพื่อนของซอนฮี
การออกอากาศ.
ซีรีส์เรื่องนี้เดิมมีกำหนดออกอากาศในช่วงครึ่งแรกของปี 2024 ทางช่อง MBN ต่อมาในวันที่ 26 มิถุนายน 2024 ได้มีการประกาศว่าจะเปลี่ยนไปออกอากาศทางช่อง เคบีเอส2 ในวันที่ 14 สิงหาคม 2024 และจะออกอากาศในวันพุธและพฤหัสบดี ซึ่งนับเป็นการกลับมาอีกครั้งของละครช่วงกลางสัปดาห์หลังจากที่ห่างหายไปสองปี และจะสตรีมทาง บริการสื่อผ่านอินเทอร์เน็ต Viki ด้วย
เรือแรม

เรือแรม  คือเรือที่ทำหน้าที่เป็นโรงแรมหรือหอพักสงเคราะห์ ในปัจจุบันมีเรือแรมถาวรเพียงไม่กี่ลำ (เรือลำอื่น ๆ เป็นเพียงเรือโดยสารที่ใช้เป็นที่พักแรมในช่วงระยะเวลาหนึ่ง) ศัพท์ "เรือแรม" บัญญัติขึ้นจากการนำคำ "เรือ"  กับส่วนหนึ่งของคำ "โรงแรม"  มาผสมกัน
เรือแรมอาจเป็นเรือที่มีขนาดเล็ก หรือใหญ่ และอาจสร้างขึ้นเพื่อจุดประสงค์นี้โดยเฉพาะหรือดัดแปลงจากเรือประเภทอื่น เรือเหล่านี้อาจจอดเทียบฝั่งอย่างถาวร อยู่บนพื้นดินอย่างถาวร หรือแล่นพาผู้พักแรมไปท่องเที่ยวตามสถานที่ต่าง ๆ ในบางช่วงของปี ตัวอย่างเรือแรมที่โด่งดังที่สุดคือ เรือ "ควีนแมรี" ในลองบีช และเรือ "ควีนเอลิซาเบธ 2" ในดูไบ เดิมทีเรือทั้งสองลำเป็นส่วนหนึ่งของสายการเดินเรือคิวนาร์ด ระหว่างการแข่งขันฟุตบอลโลก 2022 กาตาร์ได้เช่าเรือสำราญสามลำเพื่อบรรเทาปัญหาการขาดแคลนที่พักแรม
เรือนเรือ

เรือนเรือ หรือ เรือนแพ  คือเรือที่ได้รับการออกแบบหรือดัดแปลงมาเพื่อใช้เป็นที่อยู่อาศัยประจำ เรือนเรือส่วนใหญ่ไม่ติดเครื่องยนต์ เพราะมักจะจอดทอดสมอหรือยึดตรึงอยู่กับที่จอดเรือ และมักจะผูกล่ามไว้กับบกเพื่อรับบริการสาธารณูปโภค อย่างไรก็ตาม เรือนเรือหลายลำสามารถแล่นได้โดยใช้ระบบขับเคลื่อนของเรือเอง
เรือนเรือส่วนมากพบได้ตามแม่น้ำลำธารสายเล็ก ทะเลสาบ และอ่าวจอดเรือ โดยเฉพาะบริเวณที่อุดมสมบูรณ์ไปด้วยสัตว์น้ำ ในหลายประเทศทั่วโลก
ยูควิซออนเดอะบล็อก

ยูควิซออนเดอะบล็อก  เป็นรายการปกิณกะของประเทศเกาหลีใต้ ออกอากาศช่องทีวีเอ็น ดำเนินรายการโดยยู แจ-ซ็อก และโช เซ-โฮ
12 ตอนแรกออกอากาศทางช่องทีวีเอ็นระหว่างวันที่ 29 สิงหาคม ถึง วันที่ 14 พฤศจิกายน 2018 ออกอากาศทุกวันพุธเวลา 23.00 น. (เวลามาตรฐานเกาหลี)
ฤดูกาลที่ 2 ออกอากาศตอนแรกวันที่ 16 เมษายน พ.ศ. 2562 และตอนสุดท้ายวันที่ 3 ธันวาคม พ.ศ. 2562 โดยออกอากาศทุกวันอังคาร เวล่า 23:00 น. ตามเวลาประเทศเกาหลีใต้
ฤดูกาลที่ 3 เริ่มออกอากาศตอนแรกวันที่ 3 มีนาคม พ.ศ. 2563 โดยออกอากาศทุกวันพุธ เวลา 23:00 น. ตามเวลาประเทศเกาหลีใต้ และ ตุลาคม พ.ศ. 2563 เปลี่ยนเวลาออกอากาศเป็น 20:40 น. จนถึงปัจจุบัน
รูปแบบรายการ.
เป็นรายการที่ยู แจซอก และโจ เซโฮ พบปะและจะพูดคุยกับผู้ร่วมรายการ เพื่อให้ผู้ชมทราบว่าผู้ร่วมรายการเป็นใคร แล้วชวนเล่นเกมส์ตอบคำถามด้วยประโยคเด็ดว่า "ยูควิซ?" เพื่อถามผู้ร่วมรายการว่าจะเล่นเกมส์หรือไม่ ถ้าตกลงก็จะเล่นเกมส์ตอบคำถาม หากตอบถูกก็จะได้เงินสดจำนวน 1 ล้านวอน หากตอบผิดก็จะได้สินค้าสุดฮิตแทน
ฤดูกาลที่ 1 (พ.ศ. 2561).
พิธีกรเลือกผู้ร่วมรายการจากผู้คนที่พบตามท้องถนน หรือสถานที่ๆเดินทางไป โดยเริ่มต้นออกเดินทางหาผู้ร่วมรายการตั้งแต่ 8:00 น. และต้องจบตอน 18:00 น. ทันทีเพราะรายการสนับสนุนการใช้ชีวิตให้สมดุลระหว่างชีวิตและการทำงาน (Work-Life Balance) เมื่อผู้เข้าร่วมรายการตอบตกลง พิธีกรก็จะกางโต๊ะและเก้าอี้ปิ๊คนิคที่เตรียมมา และเริ่มต้นการพูดคุยแล้วตอบคำถาม หากตอบถูกก็จะได้รับเงินสด 1 ล้านวอนที่พิธีกรเบิกจากตู้ ATM และได้เลือกเพลงโปรดเป็นเพลงประกอบช่วงจบตอนของตัวเอง หากตอบผิดจะได้สินค้าสุดฮิตที่ทีมงานเตรียมไว้โดยแต่ละตอนจะไม่เหมือนกัน
ไม่มีตัวช่วยเหมือนตอนที่ 1-5 แล้ว
ฤดูกาลที่ 2 (พ.ศ. 2562).
รายการปรับคำถามเหลือ 1 ข้อ ผู้ร่วมรายการเลือกคำถามจากคีย์เวิร์ดให้ 10 คำ โดยคำถามจะเกี่ยวกับคีย์เวิร์ดที่เลือก และอาจจะเป็นได้ทั้งอัตนัยหรือปรนัย 
ฤดูกาลที่ 3 (พ.ศ. 2563-พ.ศ. 2564).
เนื่องจากสถานการณ์การแพร่ระบาดของเชื้อโควิด-19 รายการต้องถ่ายทำรายการภายใต้มาตรการป้องกันโรค จึงไม่สามารถเลือกผู้ร่วมรายการจากการเดินหาตามถนน แต่ถ่ายทำในร่มและการนัดพบแขกรับเชิญตามสถานที่ที่นัดหมาย หรือเกี่ยวข้องกับแขกรับเชิญ
โจ โนฟีตา

โจ โนฟีตา (เกิดวันที่ 19 พฤศจิกายน ค.ศ. 1981) เป็นอดีตนักแบดมินตันชาวอินโดนีเซีย เธอได้เหรียญทองในการแข่งขันประเภทหญิงคู่ในซีเกมส์ 2003 และประเภททีมในซีเกมส์ 2001 และ 2007 เธอเป็นแชมป์ในการแข่งขันรายการเวิลด์กรังด์ปรีซ์ในไทยแลนด์และฟิลิปปินส์โอเพน โนฟีตายังเข้าแข่งขันในโอลิมปิกฤดูร้อน 2004 และเอเชียนเกมส์ 2006
อาชีพ.
ในโอลิมปิกฤดูร้อน 2004 เธอแข่งขันร่วมกับลีตา นูร์ลีตาในประเภทหญิงคู่ ทั้งคู่ผ่านรอบแรกแล้วพ่ายแพ้ต่อหยาง เหวย์กับจาง เจี๋ยเหวินจากจีนในรอบ 16 ทีมสุดท้าย จากนั้น เธอเข้าแข่งขันในอูเบอร์คัพ ทีมอินโดนีเซีย (หญิง) ร่วมกับเกรย์เซีย โปลีอี ซึ่งจบลงที่อันดับ 2 เป็นรองเพียงทีมชาติจีนในปี 2008 ต่อมาในเดือนตุลาคม ค.ศ. 2008 เธอเข้าทีมกับรานี มุนเดียสตีในประเภทหญิงคู่เพื่อชิงตำแหน่งรองชนะเลิศในเดนมาร์กซูเปอร์ซีรีส์หลังพ่ายแพ้ต่อ Chin Eei Hui and Wong Pei Tty คู่มาเลเซียในรอบชิงชนะเลิศ
ชีวิตส่วนตัว.
โนฟีตาแต่งงานกับเพื่อนร่วมทีมจากตังกัซคลับรนเนอมัยเกิลรุนโตลาลู (Tangkas club Ronne Maykel Runtolalu) ที่จาการ์ตาในวันที่ 2 สิงหาคม ค.ศ. 2009 หลังจากนั้นจึงย้ายไปแคนาดา และเข้าร่วมกับสามีที่เป็นโค้ชอยู่แล้วในศูนย์แบดมินตันเคลียร์วัน (ClearOne badminton centre) ในริชมอนด์ รัฐบริติชโคลอมเบีย
แกร์เทินแดร์เวิลท์

แกร์เทินแดร์เวิลท์ (สวนโลก) เป็นสวนสาธารณะในเขตมาร์ซาฮ์น กรุงเบอร์ลิน ประเทศเยอรมนี เปิดเป็นครั้งแรกในวันที่ 9 พฤษภาคม 1987 ภายใต้ชื่อ "แบร์ลีแนร์การ์เทินเชา" (Berliner Gartenschau; งานแสดงพืชสวนเบอร์ลิน) และต่อมาในปี 1991 ได้เปลี่ยนชื่อเป็น "แอร์ฮอลุงส์พาร์คมาร์ซาฮ์น" (Erholungspark Marzahn; สวนพักผ่อนหย่อนใจมาร์ซาฮ์น) และเปลี่ยนมาเป็นชื่อปัจจุบันในปี 2017 มีขนาดพื้นที่รวมมากกว่า 
นับตั้งแต่การเปิดตัวสวนจีนเดือนตุลาคม 2000 ได้มีการเปิดสวนที่แต่งตามแบบต่าง ๆ ทั่วโลกตามมา ได้แก่ สวนตะวันออกไกล, สวนอิตาลี, สวนบาหลี, สวนเกาหลี, สวนญี่ปุ่น และสวนอังกฤษซึ่งเปิดในปี 2018 ข้อมูลในปี 1995 ระบุว่ามียอดผู้เข้าชมสวนอยู่ที่ 132,000 คน และในปี 2007 อยู่ที่ 650,000 คน ในปี 2017 สวนได้รับการคัดเลือกเป็นสถานที่จัดอินเทอนาทีโอนาเลอการ์เทินเนาส์ชเทลลุง 2017 (IGA 2017) ซึ่งเป็นงานจัดแสดงพืชสวนนานาชาติ
ปูราตรีฮีตาการานา (Pura Tri Hita Karana) เป็นโบสถ์พราหมณ์แบบบาหลีที่เปิดใช้งานประกอบศาสนกิจจริง ตั้งอยู่ภายในส่วนสวนบาหลี ที่นี่ถือเป็นโบสถ์พราหมณ์แบบบาหลีเพียงไม่กี่แห่งในโลกที่ตั้งอยู่นอกเกาะบาหลีและนอกประเทศอินโดนีเซีย
สถานีรถไฟใต้ดินที่ใกล้ที่สุดคือสถานีคีนแบร์ต (แกร์เทินแดร์เวิลท์) บนสาย U5 ชื่อเดิมของสถานีคือ "น็อยเออโกรทเคาเออร์ชตรัสเซอ" (Neue Grottkauer Straße) จนถึงปี 2016 ซึ่งเปลี่ยนชื่อสถานีเป็นชื่อปัจจุบัน ส่วนหนึ่งของการเตรียมพร้อมจัดมหกรรม IGA 2017 สถานีนี้ยังเป็นสถานีปลายทางของอีเกอาไซล์บาห์น  รถรางลอยฟ้าความยาว ซึ่งสร้างขึ้นสำหรับมหกรรมดังกล่าว
เทียร์พาร์คฮาเกินเบ็ค

เทียร์พาร์คฮาเกินเบ็ค (สวนสัตว์ฮาเกินเบ็ค) เป็นสวนสัตว์ในชเทลลิงเงิน นครฮัมบวร์ค ประเทศเยอรมนี เริ่มต้นเก็บสะสมของจัดแสดงตั้งแต่ปี 1863 โดยเป็นสัตว์ของคาร์ล ฮาเกินเบ็ค ผู้พี่ (Carl Hagenbeck Sr., 1810–1887) ชาวประมงที่ต่อมาผันตัวเป็นนักเก็บสะสมสัตว์มือสมัครเล่น สวนก่อตั้งขึ้นโดยคาร์ล ฮาเกินเบ็ค ผู้น้อง ในปี 1907 สวนสัตว์นี้เป็นที่รู้จักในฐานะสวนสัตว์แรกของโลกที่ใช้คูน้ำกั้นส่วนจัดแสดงของสัตว์แทนที่การใช้กรงขัง
นับตั้งแต่ปี 1863 ฮาเกินเบ็คผู้พี่ได้เริ่มเก็บสะสมสัตว์แปลกที่เดินทางขนส่งผ่านทางท่าเรือฮัมบวร์ค ในทศวรรษ 1870s เป็นต้นมา การค้าขายสะตว์แปลกเริ่มทำกำไรได้ดีกว่าอาชีพหลักในการจับปลา และทำให้เขากลายเป็นพ่อค้าสัตว์แปลกคนที่สำคัญที่สุดคนหนึ่งของทวีปยุโรป ในปี 1874 ฮาเกินเบ็คผู้น้องได้เดินทางรอบโลกเพื่อเก็บสะสมสัตว์ และมนุษย์เพื่อจัดแสดงสวนสัตว์มนุษย์ นอกจากนี้เขายังตัดสินใจจัดแสดงมนุษย์ชาวซามัว และ ชาวซามี ในฐานะประชากรที่ "เป็นธรรมชาติอย่างแท้จริง" โดยส่วนจัดแสดงชาวซามีมีเต็นต์, อาวุธ และ เลื่อน พร้อมทั้งกวางเรนเดียร์มาให้ด้วย ผลังสวนสัตว์ของเขาเปิดในฮัมบวร์คในปี 1874 เขายังคงเสาะหามนุษย์มาจัดแสดงในสวนของตนเอง ในปี 1876 เขาเริ่มนำชาวนูเบียมาจัดแสดง และยังส่งเอเยนต์ไปลาบราดอร์เพื่อจัดหาเอาชาวอินูอิตมาจากนิคาในเฮโบรน (ดูเพิ่มที่ อาบราฮัม อูลรีคับ) มาจัดแสดงในสวนสัตว์ที่ฮัมบวร์ค
ภายหลังการจัดแสดงมนุษย์ในสวนสัตว์ของเขาเสื่อมความนิยมลง ฮาเกินเบ็คเริ่มเปลี่ยนมาหาทางจัดแสดงสัตว์ในสวนให้ดูสมจริงยิ่งขึ้น เทคนิกต่าง ๆ ที่เขานำมาใช้มีผลอย่างมากต่อลักษณะของสวนสัตว์ที่เป็นอยู่ในปัจจุบัน เช่น การจัดแสดงโดยใช้คูน้ำกั้นแทนกรงล้อมรอบสัตว์ที่จัดแสดง และการใช้การจัดแสดงแบบเป็นพาโนรามาซึ่งเขาจดลิขสิทธิ์
ศาลาไทยเฉลิมพระเกียรติ.
ภายในสวนเป็นที่ตั้งของ ศาลาไทยเฉลิมพระเกียรติ ฮัมบวร์ค หรือ ศาลาไทย ผลงานออกแบบโดยศิลปินแห่งชาติ ภิญโญ สุวรรณคีรี โดยศาลานี้เป็นศาลาไทยที่มีขนาดใหญ่ที่สุดในทวีปยุโรป สร้างขึ้นในวโรกาสพระบาทสมเด็จพระเจ้าอยู่หัวภูมิพลอดุลยเดช มีพระชนมพรรษาครบ 6 รอบ (ครบ 72 พรรษา) ปี พ.ศ. 2542 และเพื่อเฉลิมฉลองความสัมพันธ์ระหว่างประเทศ ใช้การก่อสร้างด้วยการสลักไม้เข้าด้วยกันโดยไม่ใช้ตะปู การก่อสร้างกินเวลา 5 เดือนในประเทศไทย ก่อนแยกชิ้นส่วนไปประกอบในเยอรมนีในเวลา 2 เดือน โดยใช้ช่างจากไทยรวม 20 คน
อินโซย

อินโซย (เขียนเป็น inZOI) พัฒนาโดย inZOI Studio และจัดจำหน่ายโดยเกมนี้จะวางจำหน่ายในวันที่ 28 มีนาคม ค.ศ. 2025 และจะวางจำหน่ายในภายหลังสำหรับคอนโซลรุ่นปัจจุบัน
เกมเพลย์.
"อินโซย" เป็นเกมจำลองชีวิตในโอเพนเวิลด์ ซึ่งผู้เล่นสามารถบังคับตัวละครได้ด้วยการชี้และคลิกหรือควบคุมโดยตรง ผู้เล่นสามารถปรับแต่งตัวละครและบ้านได้ตามใจชอบ รวมถึงแก้ไขสภาพแวดล้อมได้ด้วย
ผู้เล่นจะได้รับบทเป็นนักศึกษาฝึกงานในบริษัทแห่งหนึ่ง ซึ่งมีหน้าที่ดูแลชุมชนเสมือนจริงที่มีชื่อว่าโซย
ผู้เล่นสามารถแบ่งปันผลงานที่สร้างสรรค์และค้นหาผลงานใหม่ ๆ ผ่านทางแคนวาสในเกม และ "อินโซย" ยังมาพร้อมกับปลั๊กอินที่ช่วยให้สร้าง "ม็อด" ได้อย่างง่ายดายอีกด้วย
เกมนี้มีโลกที่เปิดกว้าง รวมถึงโหมดที่ผู้เล่นสามารถควบคุม โซย ได้โดยตรง เกมมียานพาหนะที่ขับได้ และอาชีพ "แอคทีฟ" ที่ผู้เล่นสามารถให้ โซย ทำภารกิจต่าง ๆ ได้ นอกจากนี้ยังสามารถใช้เอไอ เชิงสร้างสรรค์เพื่อสร้างลวดลายในเกม มีตัวสร้างเฟอร์นิเจอร์แบบกำหนดเอง และมีความต้องการแปดอย่างรวมถึง "การยอมรับ"
การพัฒนา.
"อินโซย" กำลังพัฒนาโดยสตูดิโอเกมเกาหลี inZOI Studio โดยมี ฮยองจุนคิม เป็นโปรดิวเซอร์และผู้กำกับของเกม เกมนี้กำลังพัฒนาโดยใช้ อันเรียลเอ็นจิน 5 การพัฒนา "อินโซย" เริ่มขึ้นในต้นปี ค.ศ. 2023 โดย inZOI Studio ตั้งเป้าหมายสร้างเกมจำลองชีวิตที่มีความลึกซึ้งและให้อิสระกับผู้เล่น ทีมพัฒนาของเกมประกอบด้วยผู้มีประสบการณ์ในอุตสาหกรรมที่เคยทำงานในเกมจำลองชั้นนำ พวกเขาพยายามผสานรวมอัลกอริทึม เอไอ ขั้นสูงที่สามารถควบคุมพฤติกรรมของตัวละคร ทำให้การกระทำและปฏิสัมพันธ์ของ โซย สมจริงที่สุด 
กราฟิกเอนจินที่ใช้ใน "อินโซย" ถูกพัฒนาขึ้นมาโดยเฉพาะเพื่อให้สามารถแสดงรายละเอียดของสภาพแวดล้อมและตัวละครได้อย่างสูงสุด มีเอฟเฟกต์แสงที่ซับซ้อน พื้นผิวที่สมจริง และการแสดงอารมณ์บนใบหน้าอย่างละเอียด ทำให้ตั้งมาตรฐานใหม่ทางด้านภาพสำหรับเกมในประเภทนี้
ส่วนสำคัญของการพัฒนาเกมมุ่งเน้นไปที่แพลตฟอร์ม "แคนวาส" ซึ่งเป็นระบบที่ออกแบบมาให้ผู้เล่นสามารถแชร์เนื้อหาที่สร้างขึ้นเอง ระบบนี้มีบทบาทสำคัญในการสร้างชุมชนของ "อินโซย" และส่งเสริมความคิดสร้างสรรค์และการทำงานร่วมกันระหว่างผู้เล่น
ตัวสร้างตัวละครของเกมนี้ถูกปล่อยให้ใช้งานบน สตีม เมื่อวันที่ 20 สิงหาคม ค.ศ. 2024 ซึ่งจะมีให้ใช้งานในระยะเวลาจำกัดและจะถูกถอดออกในวันที่ 25 สิงหาคม โดยมีผู้เล่นพร้อมกันถึง 18,000 คนในช่วงหนึ่ง
โรงพยาบาลลิเวอร์พูล

โรงพยาบาลลิเวอร์พูล  เป็นโรงพยาบาลทั่วไปประจำเขตหลักที่ตั้งอยู่ในลิเวอร์พูลซึ่งเป็นชานเมืองทางตะวันตกเฉียงใต้ของซิดนีย์ รัฐนิวเซาท์เวลส์ ประเทศออสเตรเลีย และอยู่ห่างจากย่านธุรกิจกลางซิดนีย์โดยใช้เวลาขับรถ 50 นาที โดยเป็นโรงพยาบาลที่ใหญ่เป็นอันดับสองในรัฐนิวเซาท์เวลส์ (รองจากโรงพยาบาลเวสต์มีด) และเป็นศูนย์บริบาลผู้บาดเจ็บชั้นนำแห่งหนึ่งในประเทศออสเตรเลีย
โรงพยาบาลนี้มีเตียงรองรับได้สูงสุด 960 เตียง, ห้องผ่าตัด 23 ห้อง และเตียงผู้ป่วยวิกฤต 60 เตียง, บริการภาพวินิจฉัย, บริบาลการบาดเจ็บฉุกเฉิน, สถานผดุงครรภ์, กุมารเวชศาสตร์, ศูนย์การแพทย์มะเร็งวิทยา, สุขภาพจิต, การดูแลผู้ป่วยนอก, บริการด้านสหเวชที่เกี่ยวข้องทางการแพทย์และศัลยกรรมตั้งแต่แรกเกิดจนถึงการดูแลผู้สูงอายุ
โรงพยาบาลแห่งนี้เป็นโรงพยาบาลบริการสุขภาพหลักสำหรับเซาท์เวสเทิร์นซิดนีย์ โดยให้บริการแก่หน่วยงานปกครองท้องถิ่นของสภาเทศบาลเมืองลิเวอร์พูล รวมถึงบริการระดับเขตสำหรับผู้อยู่อาศัยและนักท่องเที่ยวในพื้นที่ดังกล่าว นอกจากนี้ ยังให้บริการทั่วทั้งรัฐในด้านต่าง ๆ เช่น ศัลยศาสตร์อุบัติเหตุและเวชบำบัดวิกฤตทางศัลยกรรม, อภิบาลทารกแรกเกิดภาวะวิกฤต และการฟื้นฟูผู้ป่วยบาดเจ็บสมอง
โรงพยาบาลลิเวอร์พูลตั้งอยู่ในเขตการศึกษาและสาธารณสุข ซึ่งประกอบไปด้วยสถาบันวิจัยการแพทย์ประยุกต์อิงแฮม, โรงเรียนคลินิกของมหาวิทยาลัยนิวเซาท์เวลส์และมหาวิทยาลัยเวสเทิร์นซิดนีย์, โรงพยาบาลเอกชนเซาท์เวสต์ รวมถึงวิทยาลัยเทคนิคและการศึกษาต่อเนื่อง เซาท์เวสเทิร์นซิดนีย์
โรงพยาบาลลิเวอร์พูลเป็นโรงพยาบาลสอนหลักของมหาวิทยาลัยนิวเซาท์เวลส์และมหาวิทยาลัยเวสเทิร์นซิดนีย์ รวมทั้งยังคงมีโครงการการศึกษาที่เปิดกว้างสำหรับแพทย์, พยาบาล และผู้เชี่ยวชาญด้านสุขภาพ พร้อมด้วยตำแหน่งงานทางคลินิกที่หลากหลายสำหรับนักศึกษาจากมหาวิทยาลัยต่าง ๆ ทั่วประเทศออสเตรเลีย